ЦАГДААГИЙН МЭРГЭЖЛИЙН СУРГАЛТ

Цагдаагийн ерөнхий газар нь Хууль сахиулахын их сургуулийн харьяа Ахлагчийн сургуульд “Цагдаа”, “Цагдаа-зохицуулагч”, “Цагдаа-жолооч” мэргэжлээр 3 сарын хугацаатай захиалгаар батлагдсан хөтөлбөр, төлөвлөгөөний дагуу мэргэжлийн сургалтыг хамтран зохион байгуулдаг.

Сургалтын хугацаанд 600 орчим цагийн багтаамжтайгаар сургалтыг зохион байгуулдаг бөгөөд “Цагдаагийн байгууллагын үйл ажиллагааны эрх зүйн үндэс, Нийгмийн хэв журам хамгаалах үйл ажиллагааны тактик, Захиргааны зөрчлийг хянан шийдвэрлэх ажиллагаа, Цагдаагийн байгууллагын захиргааны үүрэг, Зохицуулагч цагдаагийн хийж гүйцэтгэх ажиллагаа, Замын хөдөлгөөний аюулгүй байдлыг хангах Цагдаагийн байгууллагын ажиллагаа, Цагдаагийн алба хаагчийн харилцааны ур чадвар, сэтгэл зүйн бэлтгэл, Хүний эрх ба Цагдаагийн байгууллага, Гэмт хэрэг, зөрчлийг шалгах хойшлуулшгүй ажиллагаа” зэрэг 21 төрлийн хичээлийг үзэж судалдаг.

Түүнчлэн цагдаагийн мэргэжлийн сургалтын хөтөлбөр, төлөвлөгөөнд тусгуулах саналыг тухай бүр өгч, захиалгат суралцагчдын сахилга ёс зүй төлөвшил, хүний эрхийн мэдлэг, мэргэжлийн чадамжийг дээшлүүлэх сургалтыг хичээлийн хөтөлбөрт түлхүү оруулах талаар санал солилцож, хамтран ажиллаж байна.

ХҮНИЙ НӨӨЦ, СУРГАЛТЫН ХЭЛТЭС